གཅིག་ནས།རིག་གནས་ཚན་པས་མུ་མཐུད་རིག་གནས་གཤམ་སྐྱོད་བྱེད་སྒོ་སྤེལ་བ་དང་མཉམ་དུ་ཞིང་འབྲོག་ཁུལ་གྱི་རང་ངོས་ཀྱི་དགེ་མཚན་ལྡན་པའི་ཐོན་ཁུངས་ལ་བརྟེན་ནས་ཕུལ་བྱུང་གི་དམངས་ཁྲོད་དམངས་སྲོལ་རིག་གནས་ཧུར་ཐག་འདོན་སྤེལ་དང་།ཞིང་འབྲོག་པའི་རིག་རྩལ་རྐང་འཛིན་པ་གསོ་སྦྱོང་བྱེད་དགོས་པ་དང་དུས་མཚུངས་རྒྱུན་དུ་ཆེད་ལས་མཁས་ཅན་གཞི་རིམ་དུ་མངགས་ཏེ་གྲོང་གསེབ་ཀྱི་རིག་གནས་རྐང་འཛིན་པ་གསོ་སྦྱོང་བྱེད་དགོས་པ་དང་ཤང་དང་གྲོང་ཚོའི་ཞིང་འབྲོག་པའི་རིག་རྩལ་འཁྲབ་སྟོན་རུ་ཁག་འཛུགས་སྐྱོང་བྱ་རྒྱུར་མཛུབ་ཁྲིད་བྱེད་པ་དང་ཆབས་ཅིག་ཞིང་འབྲོག་མང་ཚོགས་ཚོའི་དགོས་མཁོ་མི་འདྲ་བ་དང་དགེ་མཚན་ལ་གཞིགས་ཏེ་བསླས་འཐག་དང་།ཡིག་གཟུགས།རི་མོ་སོགས་ཤེས་བྱའི་ཆེད་དོན་འཆད་ཁྲིད་བྱེད་སྒོ་སྤེལ་ཏེ་འཁྲབ་སྟོན་གྱི་མོས་པ་ཡོད་མཁན་གྱི་ཞིང་འབྲོག་མང་ཚོགས་རྣམས་འཁྲབ་སྟོན་བྱེད་སྒོའི་ནང་ཞུགས་ཆོག་པ་དང་དེ་མིན་རྣམས་དཔེ་ཀློག་དང་རི་མོ་འབྲི་བ་སོགས་ལས་སྤྲོ་བ་ཐོབ་ཐབས་བྱེད་དགོས།